Dada Picus

Merdado (Dada) Picus (☆ 8 di juni 1901 na Aruba - † 5 di april 1973 na Aruba) tabata un carpinte, ebanista, constructor y arkitecto Arubano. E ta considera como e carpinte y arkitecto mas renombra di siglo 20 na Aruba.

 Biografia 
Merdado Picus a cuminsa su carera como carpinte y carpinte fini. Como autodidacto den su ofishi el a sa di desaroya den un constructor y maestro artista decorativo. E tabata tuma encargo pa diseña i construi cas grandi pa hendenan rico. Den e edificionan aki e tabata usa hopi palo pa vloer, plafond, bentana, porta y kozijn, cualnan e tabata realisa cu beitel y martiu. Dunando reconocimento na un maestro artistico local den arte di arquitectura, Awemainta (3 di juli 2008) Ademas e tabata traha ornamentonan constructivo di palo (asina yama 'gingerbread'), kalki, cemento y beton fortifica, cual obranan ainda ta presente riba e casnan cu el diseña y construi.Dada Picus: The Self-Taught Master Carpenter and Architect of Aruba, yummyaruba.com (23 di mart 2023) Picus a traha cahanan di morto y cilindernan (na man) pa caha di orgel pa entre otro, Rufo Wever. Tambe e tabata floria casnan di cunucu, e asina yama casnan floria. E mes tabata traha su formaletanan cu e tabata yena cu cemento pa produci e figuranan indjan conoci como signonan hexagono. 

Awendia varios di su obranan ta forma parti di e herencia monumental arubano. Na su honor a devela su retrato na 2008 na Stadhuis, cu ta un di e edificionan diseña pa su persona.

 Obranan (seleccion) 
 Wilhelminastraat 6 - Cas Eloy
 Wilhelminastraat 7 - Cas Veneranda (1936)
 Wilhelminastraat 24 - Cas pa Edison Croes
 Concessielaan 10  - Cas pa Henny Arends
 Avenida Milo Croes 26 - Cas pa famia Croes
 Steenweg 17-19 -  Ex-Botica Aruba (± 1925)

 Literatura 
 Olga van der Klooster & Michel Bakker, Bouwen op de Wind: Architectuur en Cultuur van Aruba, Stichting Libri Antilliani (2007), pag. 299-301.

 Galeria 

Category:Hende
Category:Aruba